
Α ΠΟΦΑΣΕΙ Σ 

Αριθμ. Φ.420/82/81981/Σ.303 (1) 

Ρύθμιση ορισμένων στρατολογικών θεμάτων, 
στρατευσίμων, οπλιτών και ανυποτάκτων» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη 
Τις διατάξεις: 

α. Του άρθρου 57 του ν. 3421/13.12.2005 (ΦΕΚ Α'302) 
«Στρατολογία των Ελλήνων και άλλες διατάξεις». 


β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98 και το 
γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προ¬ 
ϋπολογισμού. 

γ. Του ν. 2362/1995 (ΦΕΚΑ'247) (Κώδικας Δημοσίου 
Λογιστικού) και του ν.356/1974 (ΦΕΚΑ'90) (Κώδικας Ει- 
σπράξεως Δημοσίων Εσόδων). 

δ. Του π.δ. 16/1989 « Κανονισμός λειτουργίας ΔΟΥ » 
(ΦΕΚ Α'6). 

ε. Της παραγράφου 4 του άρθρου 3 της με αριθμό 
πρωτ. 177026/17 Μαρ 2004 κοινής απόφασης του Πρω¬ 
θυπουργού και του Υπουργού Εθνικής Άμυνας (ΦΕΚ 
Β'517) «Ανάθεση αρμοδιοτήτων Υπουργού Εθνικής Άμυ¬ 
νας στους Υφυπουργούς Εθνικής Αμυνας». 

στ. Της Κοινής Απόφασης του Πρωθυπουργού και του 
Υπουργού Οικονομίας και Οικονομικών 37390/ΔΙΟΕ264/ 
14.10.2005 (ΦΕΚΒΊ432), με την οποία εκχωρούνται αρ¬ 
μοδιότητες στους Υφυπουργούς Οικονομικών, αποφα¬ 
σίζουμε: 

Αρθρο 1 

Καθορισμός ποσού εξαγοράς 

1. Το χρηματικό ποσό που καταβάλλεται για την εξα¬ 
γορά κάθε μήνα στρατεύσιμης στρατιωτικής υποχρέ¬ 
ωσης, από τους υπαγομένους στην παράγραφο 1 του 
άρθρου 57 του ν. 3421/2005 (ΦΕΚΑ'302), καθορίζεται σε 
οκτακόσια δέκα (810) Ευρώ. 

2. Το υπόλοιπο της στρατεύσιμης στρατιωτικής υπο¬ 
χρέωσης που εξαγοράζεται, υπολογίζεται σύμφωνα 
με την παράγραφο 5 του άρθρου 72 του ν. 3421/2005 
(ΦΕΚΑ'302), με βάση το χρόνο της πραγματικής στρα¬ 
τιωτικής υπηρεσίας που απαιτείται για την οριστική 
απόλυση των οπλιτών, όπως αυτός καθορίζεται με τις 
εκάστοτε αποφάσεις του Υπουργού Εθνικής Άμυνας. 

3. Οι πρόσθετες στρατιωτικές υποχρεώσεις που τυχόν 
υπέχουν οι παραπάνω, εξαγοράζονται εφάπαξ, πριν ή ταυτό¬ 
χρονα με την καταβολή της πρώτης δόσης εφόσον πρόκει¬ 
ται για τμηματική εξαγορά ή ολοκλήρου του ποσού εφόσον 
εξαγοράζουν εφάπαξ και με το χρηματικό ποσό που κάθε 
φορά καθορίζεται από τις ειδικές γι’ αυτές διατάξεις. 

Αρθρο 2 

Εξαγορά των στρατιωτικών υποχρεώσεων 

1. Η καταβολή του χρηματικού ποσού της εξαγοράς 

του υπολοίπου της πραγματικής στρατιωτικής υπηρε¬ 
σίας, όπως αυτό καθορίζεται στην παράγραφο 2 του 
άρθρου 1 της παρούσας απόφασης, γίνεται εφάπαξ ή 
τμηματικά, τόσο για τους υπόχρεους πλήρους, όσο και 
για τους υπόχρεους εννεάμηνης ή εξάμηνης μειωμένης 
στρατεύσιμης στρατιωτικής υποχρέωσης . 

2. Όσοι επιθυμούν τμηματική καταβολή του χρηματικού 
ποσού, υποβάλλουν σχετική υπεύθυνη δήλωση στο αρμό¬ 
διο Στρατολογικό Γραφείο, στην οποία δηλώνουν και τον 
επιθυμητό αριθμό των δόσεων, σύμφωνα με τα καθοριζό¬ 
μενα στις παραγράφους 6, 7 και 8 του άρθρου αυτού. 

3. Τα Στρατολογικά Γραφεία, με βάση τη διάρκεια 
της πραγματικής στρατιωτικής υπηρεσίας που υπέχουν 
όσοι εξαγοράζουν, προσδιορίζουν οριστικά κατά την 
ημερομηνία υποβολής της αίτησης: 

α. Τη διάρκεια του υπολοίπου της πραγματικής στρα¬ 
τιωτικής υπηρεσίας, που υπέχουν οι ενδιαφερόμενοι και 
εξαγοράζεται. 

β. Το χρηματικό ποσό που αναλογεί για την εξαγορά, 
καθώς και τον αριθμό των δόσεων και τις προθεσμίες 
καταβολής τους σε περίπτωση τμηματικής καταβο¬ 
λής. 

4. Σε περίπτωση που από την ημερομηνία υποβολής 
του αιτήματος εξαγοράς, μέχρι την προηγούμενη της 
ημερομηνίας συμπλήρωσης του απαιτούμενου προς 
απόλυση χρόνου πραγματικής στρατιωτικής υπηρεσί¬ 
ας, όπως αυτός καθορίζεται από την παράγραφο 1 του 
άρθρου 57 του ν 3421/2005 (ΦΕΚΑ'302), μεταβληθεί η 
στρατεύσιμη στρατιωτική υποχρέωση του αιτούντος, 
αναπροσαρμόζεται ανάλογα ο αριθμός των δόσεων και 
το συνολικό χρηματικό ποσό, όπως καθορίζεται στις 
παραγράφους 6, 7 και 8 του άρθρου αυτού. 

5. Εφόσον έχει υπηρετηθεί μέρος του μήνα, ο ενδια¬ 
φερόμενος εξαγοράζει τις υπόλοιπες ημέρες του μήνα. 
Στην περίπτωση αυτή, για κάθε ημέρα καταβάλλεται το 
χρηματικό ποσό που προκύπτει από τη διαίρεση του 
χρηματικού ποσού που προβλέπεται για κάθε μήνα, με 
τον αριθμό τριάντα. Το ποσό που προκύπτει, πολλα- 
πλασιάζεται επί τον αριθμό των ημερών του μηνός που 
απομένουν για εξαγορά 

6. Σε περίπτωση τμηματικής καταβολής, το χρηματικό 
ποσό της εξαγοράς καταβάλλεται όπως παρακάτω: 

α. Για τους υπόχρεους πλήρους στρατεύσιμης στρατι¬ 
ωτικής υποχρέωσης, το ένα τέταρτο (1/4) με την πρώτη 
δόση και το υπόλοιπο μέχρι τρεις ισόποσες ετήσιες 
δόσεις, μέχρι την 31η Δεκεμβρίου του έτους που προ¬ 
κύπτει, αν στο έτος απόλυσής τους προστεθούν τρία 
έτη. 

β. Γ ια τους υπόχρεους εννεάμηνης μειωμένης στρα¬ 
τεύσιμης στρατιωτικής υποχρέωσης, το ένα τρίτο (1/3) 
με την πρώτη δόση και το υπόλοιπο, μέχρι δύο ισόποσες 
ετήσιες δόσεις, μέχρι την 31η Δεκεμβρίου του έτους που 
προκύπτει, αν στο έτος απόλυσής τους προστεθούν 
δύο έτη. 

γ. Γ ια τους υπόχρεους εξάμηνης μειωμένης στρατεύ¬ 
σιμης στρατιωτικής υποχρέωσης, το ένα δεύτερο (1/2) 
με την πρώτη δόση και το υπόλοιπο ένα δεύτερο (1/2) 
σε μία δόση, μέχρι την 31η Δεκεμβρίου του επομένου 
από την απόλυση έτους. 

7. Η κατά δόσεις καταβολή του ποσού εξαγοράς, ολο¬ 
κληρώνεται μέχρι την 31η Δεκεμβρίου του έτους, κατά 
το οποίο οι ενδιαφερόμενοι συμπληρώνουν το τεσσα¬ 
ρακοστό πέμπτο έτος της ηλικίας τους. 


8. Σε περίπτωση που από την ημερομηνία απόλυ¬ 
σης, τα έτη που απομένουν για τη συμπλήρωση του 
τεσσαρακοστού πέμπτου έτους της ηλικίας τους είναι 
λιγότερα από τρία, το υπόλοιπο χρηματικό ποσό θα 
καταβάλλεται σε ισόποσες ετήσιες δόσεις ανάλογα με 
τον αριθμό των ημερολογιακών ετών που απομένουν ή 
σε μία ετήσια δόση, εφόσον συμπληρώνουν το τεσσαρα¬ 
κοστό πέμπτο έτος της ηλικίας τους, την 31 Δεκεμβρίου 
του αμέσως επομένου από την απόλυση έτους. Εφόσον 
οι ενδιαφερόμενοι συμπληρώνουν τον απαιτούμενο για 
εξαγορά χρόνο πραγματικής στρατιωτικής υπηρεσίας, 
κατά το έτος που διανύουν το τεσσαρακοστό πέμπτο 
έτος της ηλικίας τους, το απαιτούμενο για την εξαγορά 
ποσό καταβάλλεται εφάπαξ. 

9. Η εξαγορά όσων καταβάλλουν εφάπαξ, γίνεται με 
βάση το ειδικό υπηρεσιακό σημείωμα εξαγοράς, που 
εκδίδεται από το αρμόδιο Στρατολογικό Γραφείο. 
Τα χρηματικά ποσά καταβάλλονται σε οποιαδήποτε 
Δημόσια Οικονομική Υπηρεσία (ΔΟΥ), η οποία εκδίδει 
σχετικό αποδεικτικό διπλότυπο είσπραξης, το οποίο 
καταθέτουν με μέριμνά τους οι ενδιαφερόμενοι στο 
Στρατολογικό τους Γ ραφείο, για τη στρατολογική τους 
τακτοποίηση. 

10. Σε περίπτωση τμηματικής καταβολής του ποσού: 

α. Η πρώτη δόση, καταβάλλεται σύμφωνα με τη δι¬ 
αδικασία, που περιγράφεται στην παράγραφο 9 του 
άρθρου αυτού. 

β. Γ ια τις υπόλοιπες δόσεις, απαιτείται Απόφαση του 
αρμόδιου Στρατολογικού Γραφείου και σύνταξη και 
αποστολή από αυτό στην αρμόδια Δημόσια Οικονομική 
Υπηρεσία (ΔΟΥ) χρηματικού καταλόγου, για βεβαίωση 
και είσπραξη του ποσού με μέριμνά της, σύμφωνα με τις 
διατάξεις του Κώδικα Εισπράξεως Δημοσίων Εσόδων. 

11. Στην Απόφαση αναγράφονται υποχρεωτικά: 

α. Τα ληξιαρχικά στοιχεία και ο στρατιωτικός αριθμός 
του υπόχρεου σε καταβολή. 

β. Η αιτία και η νομική βάση, σύμφωνα με την οποία 
γίνεται η καταβολή. 

γ. Το συνολικό ποσό, οι καταβλητέες δόσεις και οι 
προθεσμίες καταβολής τους, όπως καθορίζεται στις 
παραγράφους 6, 7 και 8 του παρόντος άρθρου. 

δ. Ο ΚΑΕ προϋπολογισμού, υπέρ του οποίου καταβάλ¬ 
λεται το χρηματικό ποσό. 

ε. Η ημερομηνία έκδοσης, σφραγίδες και υπογραφές 
των αρμοδίων οργάνων του Στρατολογικού Γ ραφείου. 

12. Όσοι επιλέγουν την τμηματική καταβολή του πο¬ 
σού της εξαγοράς, μπορούν εφόσον το επιθυμούν, να 
καταβάλλουν οποτεδήποτε εφάπαξ, το σύνολο των 
υπολειπομένων δόσεων. 

13. Εφόσον διαπιστωθεί, ότι χρηματικά ποσά που προ- 
βλέπονται από την παρούσα ή μέρος αυτών καταβλή¬ 
θηκαν αχρεωστήτως, ακολουθείται η προβλεπόμενη 
διαδικασία περί επιστροφής αχρεωστήτως καταβλη- 
θέντων. 

Αρθρο 3 

Επανακαθορισμός χρηματικού ποσού εξαγοράς-δόσε- 
ων. Επιστροφή αχρεωστήτως καταβληθέντων 

1. Γ ια την υπαγωγή στις διατάξεις της παραγράφου 9 
του άρθρου 73 του ν. 3421/2005 (ΦΕΚΑ'302), εκδίδεται 
νέα απόφαση από το αρμόδιο στρατολογικό γραφείο, 
στην οποία προσδιορίζεται το ποσό που πρέπει να κα¬ 
ταβληθεί με βάση το χρόνο πραγματικής στρατιωτικής 

υπηρεσίας, όπως αυτός καθορίζεται από την παράγρα¬ 
φο 5 του άρθρου 72 του ν. 3421/2005 (ΦΕΚΑ'302), οι 
καταβλητέες δόσεις και οι προθεσμίες καταβολής τους, 
όπως καθορίζεται στις παραγράφους 6, 7 και 8 του 
άρθρου 2 της παρούσας απόφασης. 

2. Στη συνέχεια συντάσσεται Ατομικό Φύλλο Έκπτω¬ 
σης σε τέσσερα αντίτυπα, από τα οποία τα τρία (συμπε¬ 
ριλαμβανομένου και του πρωτοτύπου), αποστέλλονται 
στην αρμόδια Δημόσια Οικονομική Υπηρεσία (ΔΟΥ), στην 
οποία είχε βεβαιωθεί το αρχικό ποσό για εκτέλεση, 
σύμφωνα με τις διατάξεις των άρθρων 98 και 99 του 
ΠΔ 16/1989 (ΦΕΚ Α'6) και το ένα τηρείται στο αρχείο 
του στρατολογικού γραφείου. 

3. Χρηματικά ποσά που έχουν καταβληθεί από την 
13.12.2005, με βάση τις διατάξεις του προηγούμενου 
νομοθετικού καθεστώντος (άρθρο 6 ν.3257/29.7.2004 
(ΦΕΚΑΊ43) και της Φ420/87/81428/Σ.254/6.9.2004 Κοινής 
Απόφασης Υπουργών Αμυνας και Οικονομίας και Οικο¬ 
νομικών (ΦΕΚΒΊ370)), κατά το μέρος που υπερβαίνουν 
το καθοριζόμενο χρηματικό ποσό από τις διατάξεις της 
παραγράφου 9 του άρθρου 73 και της παραγράφου 5 
του άρθρου 72 του ν. 3421/2005 (ΦΕΚΑ'302), επιστρέ- 
φονται ως αχρεωστήτως καταβληθέντα. 

Αρθρο 4 

1. Διοικητικές και ερμηνευτικές οδηγίες εκδίδονται 
εφόσον απαιτηθεί από τη Διεύθυνση Στρατολογικού 
του Γενικού Επιτελείου Εθνικής Αμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από 1.1.2006. 

Αθήνα, 22 Δεκεμβρίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΑΝΤΩΝΙΟΣ ΜΠΕΣΑΣ ΣΠ. Π. ΣΠΗΛΙΟΤΟΠΟΥΛΟΣ 
-♦- 

Αριθμ. Φ.420/79/81978/Σ.300 (2) 

Αοπλη στρατιωτική υποχρέωση και εναλλακτική υπη¬ 
ρεσία των αντιρρησιών συνείδησης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη 

Τις διατάξεις: 

α. Της παραγράφου 1 του άρθρου 63 του ν. 3421/2005 
(ΦΕΚΑ'302) « Στρατολογία των Ελλήνων και άλλες δι¬ 
ατάξεις». 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98 και το 
γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προ¬ 
ϋπολογισμού. 

γ. Της παραγράφου 4 του άρθρου 3 της με αριθμό 
πρωτ. 177026/17 Μαρ 2004 κοινής απόφασης του Πρωθυ¬ 
πουργού και του Υπουργού Εθνικής Αμυνας (ΦΕΚ Β'517) 
«Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Αμυνας», αποφασίζουμε: 

Άρθρο 1 

Δικαιολογητικά - Προθεσμίες κατάθεσης 

1. Για την εξέταση των αιτημάτων αναγνώρισης τους 
ως αντιρρησιών συνείδησης, κατ’ εφαρμογή των δια¬ 


τάξεων του ν. 3421/2005 (ΦΕΚΑ'302), οι ενδιαφερόμενοι 
καταθέτουν στο αρμόδιο Στρατολογικό Γραφείο τα 
εξής δικαιολογητικά: 

α. Αίτηση, στην οποία αναφέρουν τα πλήρη ληξι¬ 
αρχικά τους στοιχεία, τη διεύθυνση διαμονής τους, το 
είδος της υπηρεσίας που επιλέγουν να εκπληρώσουν 
(άοπλη στρατιωτική υποχρέωση ή εναλλακτική υπηρε¬ 
σία), καθώς και τις γραμματικές και επαγγελματικές 
τους γνώσεις. 

β. Υπεύθυνη δήλωση του ν. 1599/1986, στην οποία 
δηλώνουν τους λόγους που επικαλούνται για να ανα- 
γνωρισθούν ως αντιρρησίες συνείδησης, ότι δεν έχουν 
υπηρετήσει στα Σώματα Ασφαλείας ή στις Ελληνικές ή 
ξένες ένοπλες δυνάμεις και ότι δεν συμμετέχουν σε με¬ 
μονωμένες ή συλλογικές δραστηριότητες σκοπευτικών 
αγώνων, κυνηγίου κτλ, οι οποίες έχουν άμεση σχέση με 
τη χρήση όπλων. Η δήλωση αυτή μπορεί να συνοδεύεται 
από οποιαδήποτε άλλα έγγραφα στοιχεία, τα οποία 
είτε ενισχύουν, είτε διευκρινίζουν τους ισχυρισμούς του 
ενδιαφερομένου. 

γ. Έγγραφα στοιχεία των αρμοδίων Αρχών από τα 
οποία να προκύπτει ότι δεν κατέχουν άδεια οπλοφορίας 
ή κυνηγίου, ούτε έχουν ζητήσει να τους χορηγηθούν 
τέτοιες άδειες, καθώς και ότι δεν έχουν καταδικαστεί 
ούτε διώκονται για έγκλημα, που έχει σχέση με χρήση 
όπλων, πυρομαχικών ή παράνομη βία. 

2. Τα παραπάνω δικαιολογητικά, κατατίθενται στο 
αρμόδιο Στρατολογικό Γ ραφείο μέσα σε αποκλειστικές 
προθεσμίες, ως εξής: 

α. Από τους στρατευσίμους: Από την ημερομηνία 
πρόσκλησής τους για κατάταξη στις Ένοπλες Δυνάμεις, 
μέχρι την ημερομηνία που υποχρεούνται για κατάταξη 
σ’ αυτές. 

β. Από τους ανυπότακτους: Μετά τη διακοπή της 
ανυποταξίας τους και μέχρι την ημερομηνία που υπο- 
χρεούνται για κατάταξη στις Ένοπλες Δυνάμεις. 

3. Δεν γίνονται δεκτά αιτήματα που υποβάλλονται 
μετά την κατάταξη των ενδιαφερομένων στις Ένοπλες 
Δυνάμεις ή αιτήματα που υποβάλλονται για δεύτερη 
φορά, μετά από απόρριψη προηγούμενου όμοιου για 
ουσιαστικούς λόγους. 

4. Εφόσον δεν υποβάλλονται δικαιολογητικά ή υπο¬ 
βάλλονται εκπρόθεσμα ή εφόσον από τα υποβαλλόμενα 
δικαιολογητικά ή από τα υπάρχοντα στα Στρατολογικά 
Γ ραφεία στοιχεία προκύπτει ότι ο ενδιαφερόμενος εμπί¬ 
πτει σε κάποια από τις περιπτώσεις της παραγράφου 3 
του άρθρου 59 του ν. 3421/2005 (ΦΕΚΑ'302), το αίτημα 
απορρίπτεται από το αρμόδιο Στρατολογικό Γ ραφείο. 
Ομοίως απορρίπτεται το αίτημα στις περιπτώσεις, που 
από τα υποβαλλόμενα δικαιολογητικά, δεν αποδεικνύε- 
ται ότι οι ενδιαφερόμενοι δεν εμπίπτουν στις περιπτώ¬ 
σεις της παραγράφου 3 του άρθρου 59 του ν. 3421/2005 
(ΦΕΚΑ'302). 

Αρθρο 2 

Εξέταση σωματικής ικανότητας - Στρατολογική 
κατάσταση 

1. Τα Στρατολογικά Γ ραφεία, αμέσως μετά την παρα¬ 
λαβή και τον έλεγχο των δικαιολογητικών των ενδιαφε¬ 
ρομένων να αναγνωρισθούν ως αντιρρησίες συνείδησης 
και εντός πέντε ημερών, τους παραπέμπουν στην αρ¬ 
μόδια υγειονομική επιτροπή των Ενόπλων Δυνάμεων, 
για εξέταση της σωματικής τους ικανότητας, σύμφωνα 

με τις ισχύουσες διατάξεις που αφορούν τους στρα¬ 
τεύσιμους. Δεν απαιτείται παραπομπή σε υγειονομική 
επιτροπή των Ενόπλων Δυνάμεων για όσους έχουν κρι- 
θεί από τέτοια επιτροπή κατά το τελευταίο τρίμηνο 
πριν από την κατάθεση των παραπάνω δικαιολογητικών, 
εκτός αν κατά την κατάθεση αυτών οι ενδιαφερόμενοι 
επικαλεσθούν ακαταλληλότητα για στράτευση για λό¬ 
γους υγείας. 

2. Όσοι από τους κατά τα ανωτέρω παραπεμπόμενους 
στις υγειονομικές επιτροπές κρίνονται ακατάλληλοι για 
στράτευση (1/5), απαλλάσσονται από την υποχρέωση 
για στράτευση σύμφωνα με τις ισχύουσες διατάξεις. 
Γι’ αυτούς παύει η διαδικασία αναγνώρισής τους ως 
αντιρρησιών συνείδησης.. 

3. Στις περιπτώσεις που χορηγείται στους παραπε¬ 
μπόμενους αναβολή κατάταξης για λόγους υγείας, η δι¬ 
αδικασία αναγνώρισής τους ως αντιρρησιών συνείδησης 
διακόπτεται και εφόσον οι ενδιαφερόμενοι το επιθυ¬ 
μούν, επαναλαμβάνεται μετά τη λήξη της αναβολής τους 
κατόπιν υποβολής νέων δικαιολογητικών, σύμφωνα με 
όσα καθορίζονται στο άρθρο 1 της απόφασης αυτής. 

4. Οι υγειονομικές επιτροπές των Ενόπλων Δυνάμεων 
αποστέλλουν αμέσως στο αρμόδιο Στρατολογικό Γρα¬ 
φείο αντίγραφο της γνωμάτευσής τους σχετικά με την 
κρίση της ικανότητας των παραπάνω για στράτευση ή 
το ενημερώνουν εγγράφως, εντός ενός μηνάς από την 
ημερομηνία παραπομπής, για τη μη παρουσίαση τους 
σε αυτές. 

5. Θεωρείται απαράδεκτη η αίτηση, το δε σχετικό 
αίτημα απορρίπτεται από το αρμόδιο Στρατολογικό 
Γ ραφείο, για όσους δεν παρουσιάζονται με υπαιτιότητά 
τους στην αρμόδια υγειονομική επιτροπή εντός τριάντα 
(30) ημερών, από την ημερομηνία που έλαβαν γνώση της 
παραπομπής τους σε αυτήν. Στην περίπτωση αυτή οι 
ενδιαφερόμενοι καλούνται για κατάταξη στις Ένοπλες 
Δυνάμεις ως στρατεύσιμοι με την πρώτη εκπαιδευτική 
σειρά στρατευσίμων από την απόρριψη του σχετικού 
αιτήματος. Το δεύτερο εδάφιο της παραγράφου 7 του 
παρόντος άρθρου έχει εφαρμογή και στην προκειμένη 
περίπτωση. 

6. Τα δικαιολογητικά και πλήρες αντίγραφο φύλλου 
μητρώου όσων κρίνονται από τις υγειονομικές επιτρο¬ 
πές, σύμφωνα με τα καθοριζόμενα στις προηγούμενες 
παραγράφους του άρθρου αυτού, υποβάλλονται από 
τα Στρατολογικά Γραφεία, με λεπτομερή αναφορά, 
απευθείας στη Διεύθυνση Στρατολογικού του Γ.Ε.ΕΘ. 
Α., εντός πέντε ημερών από τη λήψη της σχετικής γνω¬ 
μάτευσης. 

7. Αυτοί για τους οποίους υποβάλλονται δικαιολογητι- 
κά στη Διεύθυνση Στρατολογικού του Γ.Ε.ΕΘ Α, σύμφωνα 
με τα καθοριζόμενα στις προηγούμενες παραγράφους 
του άρθρου αυτού, παραμένουν νόμιμα εκτός των τά¬ 
ξεων των Ενόπλων Δυνάμεων έως την ημερομηνία που 
υποχρεούνται να καταταγούν σε αυτές ή να αναλάβουν 
υπηρεσία, λόγω απόρριψης του αιτήματος τους ή λόγω 
ένταξής τους στους υπόχρεους άοπλης στρατιωτικής 
υποχρέωσης ή εναλλακτικής υπηρεσίας, κατά περίπτω¬ 
ση. Σε αυτούς δεν παρέχεται κανένα ευεργέτημα που 
παρατείνει την εκτός Ενόπλων Δυνάμεων παραμονή, 
εκτός αυτών που οφείλονται σε λόγους υγείας, φυλά¬ 
κισης, κράτησης, απαλλαγής από τη στράτευση, καθώς 
και μετατόπισης της ημερομηνίας κατάταξης για λόγους 
υγείας, σύμφωνα με τις κείμενες διατάξεις. 


Αρθρο 3 

Σύγκληση και λειτουργία της ειδικής επιτροπής του 
άρθρου 62 του ν. 3421/2005 (ΦΕΚΑ'302) 

1. Η ειδική επιτροπή της παραγράφου 1 του άρθρου 62 
του ν. 3421/2005 (ΦΕΚΑ'302), εφόσον υπάρχουν αιτήμα¬ 
τα για εξέταση, συγκαλείται με μέριμνα του προέδρου 
της, ύστερα από σχετική συνεννόηση με τη διεύθυνση 
Στρατολογικού Γ.Ε.ΕΘ.Α. και συνεδριάζει, όσες φορές 
απαιτείται, εντός των δύο επομένων μηνών από την 
κατάταξη κάθε εκπαιδευτικής σειράς στρατευσίμων. Οι 
συνεδριάσεις γίνονται κατά τις εργάσιμες ημέρες, αλλά 
σε μη εργάσιμες ώρες σε χώρο του Γ.Ε.ΕΘ.Α. 

2. Καθήκοντα προέδρου της παραπάνω επιτροπής 
εκτελεί ο σύμβουλος ή ο πάρεδρος του Νομικού Συμ¬ 
βουλίου του Κράτους, χρέη δε εισηγητή και γραμματέα 
εκτελεί ο αξιωματικός του στρατολογικού σώματος. Η 
επιτροπή ευρίσκεται σε απαρτία εφόσον οι παρόντες 
είναι περισσότεροι από τους απόντες. Οι αποφάσεις 
λαμβάνονται κατά πλειοψηφία, στις περιπτώσεις δε 
ισοψηφίας, υπερισχύει η ψήφος του προέδρου. 

3. Πέντε τουλάχιστον ημέρες πριν από κάθε συνεδρί¬ 
αση της επιτροπής, η διεύθυνση Στρατολογικού του 
Γ.Ε.ΕΘ.Α. συγκεντρώνει τους φακέλους των προς εξέ¬ 
ταση υποθέσεων για έκδοση γνωμοδότησης και τους 
παραδίδει στον εισηγητή της επιτροπής, ο οποίος τους 
θέτει υπόψη του προέδρου της, για την παραπέρα δια¬ 
δικασία της παραγράφου 1 του παρόντος άρθρου. 

4. Για κάθε υπόθεση και γνωμοδότηση συντάσσεται 
πρακτικό, το οποίο επισυνάπτεται στο σχετικό φάκελο. 
Στο πρακτικό αναφέρονται απαραίτητα τα στοιχεία των 
συμμετεχόντων στη συνεδρίαση της επιτροπής και όλα 
τα αναγκαία ληξιαρχικά και στρατολογικά στοιχεία του 
ενδιαφερομένου. Η γνωμοδότηση αναφέρεται στην υπα¬ 
γωγή ή μη του ενδιαφερομένου, στις διατάξεις άοπλης 
στρατιωτικής υποχρέωσης ή εναλλακτικής υπηρεσίας. 

5. Στις περιπτώσεις κατά τις οποίες η επιτροπή κρίνει 
ότι απαιτείται αυτοπρόσωπη παρουσία του ενδιαφερο¬ 
μένου στη συνεδρίασή της, αλλά αυτός, παρά το ότι 
προσκαλείται δεν παρουσιάζεται εντός της οριζόμενης 
από αυτήν συνεδρίασης, το αίτημα τίθεται μεν σε κρίση, 
όμως το γεγονός της μη παρουσίασής του καταγράφε¬ 
ται στο σχετικό πρακτικό. 

6. Μετά την ολοκλήρωση της εξέτασης των αιτημάτων 
και τη σύνταξη και υπογραφή των σχετικών πρακτικών, 
ο εισηγητής παραδίδει τους σχετικούς φακέλους στη 
διεύθυνση Στρατολογικού του Γ.Ε.ΕΘ.Α., η οποία τους 
υποβάλει στον Υπουργό Εθνικής Άμυνας, επισυνάπτο¬ 
ντας σε κάθε φάκελο αντίγραφο του σχετικού πρακτι¬ 
κού και σχέδιο υπουργικής απόφασης, με περιεχόμενο 
σύμφωνο με αυτό του πρακτικού, καθώς και σχετική 
πρότασή της για το φορέα ή τους φορείς στους οποί¬ 
ους μπορεί να διατεθεί και τις θέσεις που μπορεί να 
καλύψει ο ενδιαφερόμενος, ανάλογα με τα προσόντα 
και τις επαγγελματικές ή γραμματικές γνώσεις του. Σε 
περίπτωση που ο Υπουργός Εθνικής Άμυνας διαφωνεί 
με το περιεχόμενο του σχεδίου απόφασης, συντάσσεται 
άλλο σύμφωνα με την εντολή του. 

Αρθρο 4 

Υπαγωγή στις διατάξεις περί αντιρρησιών συνείδησης 
- Απόρριψη αιτημάτων - Κατάταξη στις Ένοπλες 
Δυνάμεις ■ Παρουσίαση για ανάληψη υπηρεσίας 

1. Η υπαγωγή ή μη των ενδιαφερομένων στις διατάξεις, 

περί αντιρρησιών συνείδησης , και η διάθεσή τους στους 
φορείς του δημόσιου τομέα, γίνεται με την υπογραφή της 
σχετικής απόφασης από τον Υπουργό Εθνικής Αμυνας, η 
οποία λαμβάνεται εντός δυο μηνών από την έκδοση της 
σχετικής γνωμοδότησης της επιτροπής. Ο σχετικός φάκε¬ 
λος με αντίγραφο της υπουργικής απόφασης, διαβιβάζε¬ 
ται στη Διεύθυνση Στρατολογικού του Γ.Ε.ΕΘ.Α., η οποία 
τηρεί το φάκελο και προβαίνει στις παραπέρα ενέργειες 
για υλοποίηση της απόφασης, σύμφωνα με τις ισχύουσες 
διατάξεις και σε συνεργασία με τον οικείο Κλάδο των 
Ενόπλων Δυνάμεων, τον κατά περίπτωση αρμόδιο φορέα 
και το αρμόδιο Στρατολογικό Γραφείο. 

2. Εκείνοι των οποίων το αίτημα απορρίπτεται, καθώς 
και εκείνοι που εντάσσονται στους υπόχρεους άοπλης 
στρατιωτικής υποχρέωσης, υποχρεούνται για κατάτα¬ 
ξη στις Ένοπλες Δυνάμεις με την πρώτη εκπαιδευτική 
σειρά στρατευσίμων, μετά παρέλευση μηνός από την 
έκδοση της σχετικής απόφασης. Για τη διαδικασία πρό¬ 
σκλησης από το αρμόδιο Στρατολογικό Γ ραφείο και κα¬ 
τάταξης στις Ένοπλες Δυνάμεις, εφαρμόζονται ανάλογα 
οι αντίστοιχες διατάξεις που αφορούν στους λοιπούς 
στρατευσίμους. Το δεύτερο εδάφιο της παραγράφου 7 
του άρθρου 2 της παρούσας απόφασης, έχει εφαρμογή 
και στην προκειμένη περίπτωση. 

3. Η πρόσκληση για ανάληψη εναλλακτικής υπηρεσίας 
στο φορέα διάθεσης, γίνεται από το αρμόδιο Στρατολο¬ 
γικό Γ ραφείο με βάση τα καθοριζόμενα στην απόφαση 
περί υπαγωγής. Κατά τα λοιπά, ισχύουν και εφαρμόζο¬ 
νται ανάλογα τα καθοριζόμενα στην παράγραφο 2 του 
παρόντος άρθρου. 

Αρθρο 5 

Εκπλήρωση υποχρεώσεων άοπλης στρατιωτικής υπο¬ 
χρέωσης και εναλλακτικής υπηρεσίας- Στρατολογική 
Παρακολούθηση 

1. Γ ια την εκπλήρωση των στρατιωτικών υποχρεώσεων 
όσων εντάσσονται στους υπόχρεους άοπλης στρατιωτι¬ 
κής υποχρέωσης και για τον τρόπο της στρατολογικής 
παρακολούθησής τους, εφαρμόζονται ανάλογα οι αντί¬ 
στοιχες διατάξεις που αφορούν σε όσους εκπληρώνουν 
ένοπλη στρατιωτική υποχρέωση. 

2. Όσοι εκπληρώνουν εναλλακτική υπηρεσία, παρα- 
κολουθούνται από το αρμόδιο Στρατολογικό Γ ραφείο, 
εφαρμοζομένων ανάλογα των αντίστοιχων διατάξεων 
που αφορούν σε όσους εκπληρώνουν ένοπλη στρατιωτι¬ 
κή υποχρέωση. Οι φορείς στους οποίους αυτοί έχουν δια¬ 
τεθεί, γνωστοποιούν στα αρμόδια Στρατολογικά Γ ραφεία 
την παρουσίαση και ανάληψη υπηρεσίας, καθώς και τις 
μεταβολές που επηρεάζουν τη στρατολογική τους κατά¬ 
σταση, ιδιαίτερα αυτές που απορρέουν από τις διατάξεις 
της παραγράφου 3 του άρθρου 59 και των παραγράφων 
4 και 5 του άρθρου 64 του ν. 3421/2005 (ΦΕΚΑ'302). 

3. Όσοι εκπληρώνουν εναλλακτική υπηρεσία μπορεί, με 
απόφαση του Υπουργού Εθνικής Αμυνας, να διατίθενται 
σε άλλο φορέα μόνο στην περίπτωση κατάργησης του 
φορέα ή της θέσης, όπου είχαν διατεθεί. 

4. Κατ’ εξαίρεση σε περιπτώσεις, που αφορούν στις 
υπηρεσιακές συνθήκες του φορέα ή σε οικογενειακά, 
οικονομικά και κοινωνικά προβλήματα αντιρρησία, μπο¬ 
ρεί να επιτρέπεται εφάπαξ νέα διάθεση σε άλλο φορέα 
υπό τις παρακάτω προϋποθέσεις: 

α. Ζητείται γραπτώς από τον φορέα οποτεδήποτε ή 
από τον ενδιαφερόμενο αντιρρησία μετά τη συμπλήρω¬ 


ση εναλλακτικής υπηρεσίας δέκα (10) μηνών και εφόσον 
δεν εκκρεμεί σε βάρος του οποιαδήποτε διαδικασία 
εξακρίβωσης τυχόν έκπτωσης από το δικαίωμα του, με 
βάση τις διατάξεις της παραγράφου 5 του άρθρου 64 
του ν. 3421/2005 (ΦΕΚΑ'302). 

β. Δεν έχει εγκριθεί στο παρελθόν, πέραν της αρχικής, 
νέα διάθεση σε άλλο φορέα. 

γ. Η εκ νέου διάθεση θα γίνεται σε θέση αντιρρησία, 
που έχει προσφερθεί από τους φορείς του δημόσιου 
τομέα, σύμφωνα με την παράγραφο 3 του άρθρου 61 
του ν. 3421/2005 (ΦΕΚΑ'302). 

δ. Γ ια την εφαρμογή της παραπάνω διαδικασίας, οι 
ενδιαφερόμενοι υποβάλλουν στη Διεύθυνση Στρατολο¬ 
γικού του Γενικού Επιτελείου Εθνικής Άμυνας αίτηση, 
στην οποία αναφέρουν τους λόγους που ζητούν την 
αλλαγή του φορέα διάθεσης, καθώς και την περιοχή ή 
τις περιοχές που επιθυμούν να διατεθούν, συνοδευόμενη 
από τα ανάλογα δικαιολογητικά υποστηρικτικά στοιχεία. 
Σε περίπτωση που η εκ νέου διάθεση ζητείται από το 
φορέα που υπηρετούν οι ενδιαφερόμενοι, αποστέλλεται 
έγγραφο, στο οποίο αναπτύσσονται τεκμηριωμένα οι 
λόγοι της αιτούμενης διάθεσης. 

ε. Γ ια την διάθεση αποφασίζει ο Υπουργός Εθνικής 
Αμυνας, ύστερα από πρόταση του Αρχηγού του Γ ενικού 
Επιτελείου Εθνικής Άμυνας. 

στ. Στους εκ νέου διατιθέμενους χορηγείται άδεια, 
πέραν των δικαιουμένων, διάρκειας πέντε ημερών. 

Άρθρο 6 

Προσωρινή και οριστική απόλυση 

1. Γ ια την προσωρινή και οριστική απόλυση από τις τά¬ 
ξεις των Ενόπλων Δυνάμεων, καθώς και για την εγγραφή 
στην εφεδρεία όσων εκπληρώνουν άοπλη στρατιωτική 
υποχρέωση, εφαρμόζονται ανάλογα οι αντίστοιχες δι¬ 
ατάξεις που αφορούν σε όσους εκπληρώνουν ένοπλη 
στρατιωτική υποχρέωση. 

2. Όσοι εκπληρώνουν εναλλακτική υπηρεσία και συ¬ 
μπληρώνουν την υποχρέωση τους, εφοδιάζονται από το 
φορέα στον οποίο υπηρετούν με σχετική βεβαίωση στην 
οποία, εκτός από τα πλήρη ληξιαρχικά τους στοιχεία, 
αναφέρονται οι ημερομηνίες παρουσίασης και ανάληψης 
υπηρεσίας και διαγραφής τους λόγω συμπλήρωσης των 
υποχρεώσεών τους. Αντίγραφο της βεβαίωσης προσκο¬ 
μίζεται ή αποστέλλεται στο αρμόδιο Στρατολογικό Γ ρα¬ 
φείο για τις παραπέρα διαδικασίες στρατολογικής τους 
τακτοποίησης και εγγραφής τους στην εφεδρεία. 

3. Τα θέματα εφεδρικής υποχρέωσης των αντιρρησιών 
συνείδησης, που απολύονται οριστικά, ρυθμίζονται από τα 
Γ ενικά Επιτελεία των Κλάδων των Ενόπλων Δυνάμεων. 

4. Όσοι κατά τη διάρκεια εκπλήρωσης της εναλλα¬ 
κτικής υπηρεσίας, επικαλούνται λόγους υγείας που δεν 
τους επιτρέπουν τη συνέχιση εκπλήρωσης της υπη¬ 
ρεσίας αυτής, καταθέτουν στο αρμόδιο Στρατολογικό 
Γραφείο αίτηση και σχετικές ιατρικές βεβαιώσεις ή 
πιστοποιήσεις. Αυτοί παραπέμπονται από το αρμόδιο 
Στρατολογικό Γραφείο στην πλησιέστερη στον τόπο 
υπηρεσίας τους Επιτροπή Απαλλαγών, η οποία εξετάζει 
τη σωματική τους ικανότητα και γνωματεύει σχετικά. 
Γ ια την εξέταση και τον καθορισμό της σωματικής τους 
ικανότητας, την έκδοση γνωματεύσεων, τη χορήγηση 
αναβολών υγείας και κάθε άλλη λεπτομέρεια σχετικά 
με τη διαδικασία αυτή, εφαρμόζονται ανάλογα οι αντί¬ 
στοιχες διατάξεις που ισχύουν για τους οπλίτες. 

5. Οι απολυόμενοι προσωρινά για λόγους υγείας, σύμ¬ 
φωνα με την προηγούμενη παράγραφο, υποχρεούνται 
να παρουσιάζονται εκ νέου στην υπηρεσία του φορέα, 
στον οποίο είχαν διατεθεί, για τη συμπλήρωση των 
υποχρεώσεών τους. Για το λόγο αυτό εφοδιάζονται 
από τα αρμόδια Στρατολογικά Γραφεία με νέο ειδικό 
σημείωμα παρουσίασης, το οποίο είτε τους αποστέλ- 
λεται είτε το παραλαμβάνουν οι ίδιοι, προσερχόμενοι 
στο αρμόδιο Στρατολογικό Γ ραφείο. Γ ια την εκ νέου 
παρουσίαση των αναφερομένων στην παράγραφο αυτή, 
καθώς και για τις συνέπειες των μη παρουσιαζομένων 
για συμπλήρωση των υποχρεώσεών τους, εφαρμόζονται 
ανάλογα οι αντίστοιχες διατάξεις που ισχύουν για τους 
στρατευσίμους, που έχουν απολυθεί προσωρινά από τις 
τάξεις των Ενόπλων Δυνάμεων. 

Αρθρο 7 
Έκπτωση 

1. Η έκπτωση από το δικαίωμα εκπλήρωσης άοπλης 
στρατιωτικής υποχρέωσης ή εναλλακτικής υπηρεσίας, 
σύμφωνα με τα καθοριζόμενα από τις σχετικές διατά¬ 
ξεις της παραγράφου 5 του άρθρου 64 του ν. 3421/2005 
(ΦΕΚΑ'302), επέρχεται με απόφαση του διευθυντή του 
αρμόδιου Στρατολογικού Γ ραφείου και από την ημερομη¬ 
νία έκδοσής της. Η απόφαση εκδίδεται με βάση επίσημα 
στοιχεία που περιέρχονται στο Στρατολογικό Γ ραφείο ή 
γνωστοποιούνται σε αυτό από τις κατά περίπτωση αρ¬ 
μόδιες Αρχές και εντός πενθημέρου από την παραλαβή 
τους. Η απόφαση έκπτωσης κοινοποιείται αμέσως στον 
ενδιαφερόμενο και στη μονάδα του ή στο φορέα που έχει 
διατεθεί, για την κατά περίπτωση παραπέρα διαδικασία, 
σύμφωνα με τα καθοριζόμενα στις υποπαραγράφους β 
και γ της παραγράφου 3 του παρόντος άρθρου. 

2. Οι Μονάδες, όπου υπηρετούν οι υπόχρεοι άοπλης 
στρατιωτικής υποχρέωσης και οι φορείς του δημόσι¬ 
ου τομέα, όπου υπηρετούν οι υπόχρεοι εναλλακτικής 
υπηρεσίας, γνωστοποιούν στα αρμόδια Στρατολογικά 
Γ ραφεία τις σχετικές μεταβολές που επιφέρουν έκπτω¬ 
ση, σύμφωνα με τα προβλεπόμενα στην παράγραφο 5 
του άρθρου 64 του ν. 3421/2005 (ΦΕΚΑ'302). 

3. Οι αναφερόμενοι στην παράγραφο 1 του παρόντος 
άρθρου, εκπληρώνουν ενόπλως το υπόλοιπο των υπο¬ 
χρεώσεών τους, το οποίο υπολογίζεται σύμφωνα με τα 
καθοριζόμενα από τις διατάξεις των παραγράφων 6 και 
7 του άρθρου 64 του ν. 3421/2005 (ΦΕΚΑ'302). Οι παρα¬ 
πάνω εκπληρώνουν τις υποχρεώσεις αυτές ως εξής: 

α.'Οσοι είχαν υπαχθεί στους υπόχρεους άοπλης στρα¬ 
τιωτικής υποχρέωσης ή εναλλακτικής υπηρεσίας και δεν 
υπηρετούν στις τάξεις των Ενόπλων Δυνάμεων κατά 
την ημερομηνία έκπτωσης, καλούνται για κατάταξη σε 
αυτές σύμφωνα με τις αντίστοιχες διατάξεις που αφο¬ 
ρούν στους λοιπούς στρατευσίμους. 

β. Όσοι είχαν υπαχθεί στους υπόχρεους άοπλης στρα¬ 
τιωτικής υποχρέωσης και υπηρετούν στις τάξεις των Ενό¬ 
πλων Δυνάμεων κατά την ημερομηνία έκπτωσης, παρα¬ 
μένουν και υπηρετούν ως υπόχρεοι ένοπλης θητείας. 

γ. Όσοι είχαν υπαχθεί στους υπόχρεους εναλλακτικής 
υπηρεσίας και εκπληρώνουν την υποχρέωση τους κατά 
την ημερομηνία έκπτωσης, διαγράφονται από τον οικείο 
φορέα από την ημερομηνία έκδοσης της απόφασης για 
έκπτωση. Κατά τα λοιπά, ισχύουν και εφαρμόζονται ανά¬ 
λογα τα καθοριζόμενα στην παράγραφο 2 του άρθρου 
4 της παρούσας απόφασης. 


4. Τα Στρατολογικά Γ ραφεία, αμέσως μετά την έκπτωση, 
ενημερώνουν σχετικά τους κατά περίπτωση αρμόδιους 
φορείς των Ενόπλων Δυνάμεων, για τη ρύθμιση των θεμά¬ 
των που αφορούν στην εκπλήρωση της ένοπλης θητείας 
και κυρίως των θεμάτων κατάταξης ή επανακατάταξης 
στις Ένοπλες Δυνάμεις, επιλογής-κατανομής, απονομής 
βαθμού και ειδικότητας, εκπαίδευσης, τοποθέτησης ή με¬ 
τάθεσης, χρόνου υπηρεσίας και οριστικής απόλυσης, σύμ¬ 
φωνα με όσα ισχύουν κάθε φορά για τους στρατευσίμους 
και οπλίτες ένοπλης στρατιωτικής υποχρέωσης. 

5. Όσοι εξέπεσαν του δικαιώματος εκπλήρωσης άο¬ 
πλης στρατιωτικής υποχρέωσης ή εναλλακτικής υπη¬ 
ρεσίας και επιθυμούν την υπαγωγή τους στην παρά¬ 
γραφο 11 του άρθρου 73 του ν. 3421/2005 (ΦΕΚΑ'302) , 
υποβάλλουν εκ νέου τα προβλεπόμενα από το άρθρο 
1 της απόφασης αυτής δικαιολογητικά για νέα κρίση 
σύμφωνα με το άρθρο 62 του ν. 3421/2005 (ΦΕΚΑ'302). 
Ο χρόνος άοπλης στρατιωτικής υποχρέωσης ή εναλλα¬ 
κτικής υπηρεσίας που είχαν εκπληρώσει, προσμετράται 
για την συμπλήρωση της υποχρέωσής τους. 

Αρθρο 8 

Μειωμένη άοπλη στρατιωτική υποχρέωση ή 
εναλλακτική υπηρεσία - Στρατολογικές μεταβολές - 

Ατομικά έγγραφα 

1. Γ ια τη μεταφορά των αντιρρησιών συνείδησης στους 
υπόχρεους μειωμένης άοπλης στρατιωτικής υποχρέ¬ 
ωσης ή εναλλακτικής υπηρεσίας, ισχύουν ανάλογα οι 
αντίστοιχες διατάξεις και διαδικασίες που εφαρμόζονται 
για τους οπλίτες ένοπλης στρατιωτικής υποχρέωσης. 

2. Τα θέματα που αφορούν στις στρατολογικές μετα¬ 
βολές, καθώς και εκείνα που αναφέρονται στον τύπο, 
στη σύνταξη και διακίνηση των ατομικών εγγράφων και 
των εγγράφων προσωρινής και οριστικής απόλυσης των 
αναφερομένων στην απόφαση αυτή, ρυθμίζονται από τη 
Διεύθυνση Στρατολογικού του Γ.Ε.ΕΘ.Α., ενιαία και για 
τους τρεις Κλάδους των Ενόπλων Δυνάμεων. 

Αρθρο 9 

Τελικές Διατάξεις 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαι¬ 
τηθεί, από τη Διεύθυνση Στρατολογικού του Γενικού 
Επιτελείου Εθνικής Άμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα, 21 Δεκεμβρίου 2005 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-♦- 

Αριθμ. Φ.420/81/81980/Σ.302 (3) 

Καθορισμός του χρηματικού ποσού εξαγοράς του υπο¬ 
λοίπου της στρατεύσιμης στρατιωτικής υποχρέω¬ 
σης όσων υπηρέτησαν σε τακτικές ένοπλες δυνά¬ 
μεις συμμαχικού κράτους ή κράτους - μέλους της 
Ευρωπαϊκής Ένωσης». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

Τις διατάξεις: 

α. Της παραγράφου 8 του άρθρου 56 και του άρθρου 

90 του ν. 3421/2005 (ΦΕΚ Α'302) «Στρατολογία των Ελ¬ 
λήνων και άλλες διατάξεις». 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98 και το 
γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προ¬ 
ϋπολογισμού. 

δ. Του ν.δ. 356/1974 (ΦΕΚΑ' 90), «Κώδικας Εισπράξεως 
Δημοσίων Εσόδων» όπως ισχύει. 

ε. Του ν. 2362/1995 (ΦΕΚ Α'/247) «Περί Δημοσίου Λογι¬ 
στικού, έλεγχος των δαπανών του Κράτους και άλλες 
διατάξεις». 

στ. Του π.δ. 16/1989 (ΦΕΚ Α'6) «Κανονισμός λειτουρ¬ 
γίας Δημοσίων Οικονομικών Υπηρεσιών (ΔΟΥ) και των 
τοπικών Γραφείων και καθήκοντα υπαλλήλων αυτών, 
όπως ισχύει». 

ζ. Την υπ’ αριθμ. 37930/ΔΙΟΕ1264 (ΦΕΚ Β'1432/14.10.2005) 
Κοινή απόφαση του Πρωθυπουργού και του Υπουργού 
Οικονομίας και Οικονομικών με την οποία ανατίθενται 
αρμοδιότητες στους Υφυπουργούς Οικονομίας και Οι¬ 
κονομικών, αποφασίζουμε: 

Άρθρο 1 

Το χρηματικό ποσό, που καταβάλλεται για την εξαγο¬ 
ρά κάθε μήνα του υπολοίπου της στρατεύσιμης στρα¬ 
τιωτικής υποχρέωσης, σύμφωνα με τις διατάξεις της 
παραγράφου 8 του άρθρου 56 του ν. 3421/2005 (ΦΕΚΑ' 
302), καθορίζεται σε διακόσια (200) ευρώ. 

Αρθρο 2 

1. Τα παραπάνω χρηματικά ποσά αποτελούν έσοδα 
του Δημοσίου, περιέρχονται στον Κρατικό Προϋπολο¬ 
γισμό και αποδίδονται στον ΚΑΕ 3838. 

2. Με βάση το ειδικό υπηρεσιακό σημείωμα εξαγοράς 
των αναφερομένων στο άρθρο 1 στρατιωτικών υποχρε¬ 
ώσεων, που εκδίδεται από το αρμόδιο Στρατολογικό 
Γραφείο, τα χρηματικά ποσά καταβάλλονται στις Δημό¬ 
σιες Οικονομικές Υπηρεσίες (ΔΟΥ), οι οποίες εκδίδουν 
σχετικό διπλότυπο είσπραξης, το οποίο οι ενδιαφερό¬ 
μενοι καταθέτουν με μεριμνά τους στο Στρατολογικό 
Γ ραφείο για την στρατολογική τους τακτοποίηση. 

3. Το ειδικό υπηρεσιακό σημείωμα εξαγοράς φέρει 
υποχρεωτικά: 

α. Τα ληξιαρχικά στοιχεία καθώς και το στρατιωτικό 
αριθμό του υπόχρεου σε καταβολή. 

β. Την αιτία και τη νομική βάση, σύμφωνα με την οποία 
γίνεται η καταβολή. 

γ. Τον ΚΑΕ προϋπολογισμού, υπέρ του οποίου κατα¬ 
βάλλεται το χρηματικό ποσό. 

δ. Το σύνολο του καταβλητέου ποσού εξαγοράς, ε. 
Την προθεσμία ισχύος του. 

στ. Την ημερομηνία έκδοσης, σφραγίδες και υπογρα¬ 
φές των αρμοδίων οργάνων Στρατολογικού Γραφεί¬ 
ου. 

4. Εφόσον διαπιστώνεται ότι τα παραπάνω χρηματικά 
ποσά ή μέρος αυτών καταβλήθηκαν αχρεωστήτως, ακο¬ 
λουθείται η προβλεπόμενη διαδικασία περί επιστροφής 
αχρεωστήτως καταβληθέντων. 

Αρθρο 3 

Διοικητικές και ερμηνευτικές οδηγίες για την εφαρ¬ 
μογή της απόφασης αυτής, σε ότι αφορά διαδικασίες 
στρατολογικής φύσης, εκδίδονται, εφόσον απαιτηθεί, 
από τη Διεύθυνση Στρατολογικού του Γενικού Επιτε¬ 
λείου Εθνικής Αμυνας. 


Άρθρο 4 

Η απόφαση αυτή ισχύει από 1 Ιανουάριου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΑΝΤΩΝΙΟΣ ΜΠΕΖΑΣ ΙΩΑΝΝΗΣ Δ. ΛΑΜΠΡΟΠΟΥΛΟΣ 
-♦- 

Αριθμ. Φ.420/80/81979/Σ.301 (4) 

Καθορισμός του χρηματικού ποσού εξαγοράς των 
προσθέτων στρατιωτικών υποχρεώσεων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη 

Τις διατάξεις: 

α. Της παραγράφου 4 άρθρου 43 και του άρθρου 90 
του ν. 3421/2005 (ΦΕΚΑ'302) «Στρατολογία των Ελλήνων 
και άλλες διατάξεις». 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 ΦΕΚ Α-98 και το 
γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προ¬ 
ϋπολογισμού. 

γ. Της παραγράφου 4 του άρθρου 3 της με αριθμό 
πρωτ. 177026/17 Μαρ 2004 κοινής απόφασης του Πρωθυ¬ 
πουργού και του Υπουργού Εθνικής Αμυνας (ΦΕΚ Β'517) 
«Ανάθεση αρμοδιοτήτων Υπουργού Εθνικής Αμυνας 
στους Υφυπουργούς Εθνικής Αμυνας». 

δ. Του ν.δ. 356/1974(ΦΕΚΑ' 90), «Κώδικας Εισπράξεως 
Δημοσίων Εσόδων» όπως ισχύει. 

ε. Του ν. 2362/1995(ΦΕΚΑ'247) «Περί Δημοσίου Λογι¬ 
στικού, έλεγχος των δαπανών του Κράτους και άλλες 
διατάξεις». 

στ. Του π.δ. 16/1989 (ΦΕΚΑ'6) «Κανονισμός λειτουρ¬ 
γίας Δημοσίων Οικονομικών Υπηρεσιών (ΔΟΥ) και των 
τοπικών Γραφείων και καθήκοντα υπαλλήλων αυτών», 
όπως ισχύει. 

ζ. Την υπ’ αριθμ. 37930/ΔΙΟΕ1264 (ΦΕΚΒ'1432/14.10.2005) 
Κοινή απόφαση του Πρωθυπουργού και του Υπουργού 
Οικονομίας και Οικονομικών με την οποία ανατίθενται 
αρμοδιότητες στους Υφυπουργούς Οικονομίας και Οι¬ 
κονομικών, αποφασίζουμε: 

Αρθρο 1 

Το χρηματικό ποσό που καταβάλλεται για την εξα¬ 
γορά κάθε μήνα πρόσθετης στρατιωτικής υποχρέωσης 
σύμφωνα με τις διατάξεις της παραγράφου 4 του άρ¬ 
θρου 43 του ν. 3421/2005 (ΦΕΚΑ'302), καθορίζεται σε 
ενενήντα (90) Ευρώ. 

Αρθρο 2 

1. Τα παραπάνω χρηματικά ποσά αποτελούν έσοδα 
του Δημοσίου, περιέρχονται στον Κρατικό Προϋπολο¬ 
γισμό και αποδίδονται στον ΚΑΕ 3838. 

2. Με βάση το ειδικό υπηρεσιακό σημείωμα εξαγοράς 
των αναφερομένων στο άρθρο 1 στρατιωτικών υποχρε¬ 
ώσεων, που εκδίδεται από το αρμόδιο Στρατολογικό 
Γ ραφείο, τα χρηματικά ποσά καταβάλλονται στις Δημό- 

σιες Οικονομικές Υπηρεσίες (ΔΟΥ), οι οποίες εκδίδουν 
σχετικό διπλότυπο είσπραξης, το οποίο οι ενδιαφερό¬ 
μενοι καταθέτουν με μέριμνά τους στο Στρατολογικό 
Γραφείο για την στρατολογική τους τακτοποίηση. 

3. Το ειδικό υπηρεσιακό σημείωμα εξαγοράς φέρει 
υποχρεωτικά: 

α. Τα ληξιαρχικά στοιχεία καθώς και το στρατιωτικό 
αριθμό του υπόχρεου σε καταβολή. 

β. Την αιτία και τη νομική βάση, σύμφωνα με την οποία 
γίνεται η καταβολή. 

γ. Τον ΚΑΕ προϋπολογισμού, υπέρ του οποίου κατα¬ 
βάλλεται το χρηματικό ποσό. 

δ. Το σύνολο του καταβλητέου ποσού εξαγοράς. 

ε. Την προθεσμία ισχύος του. 

στ. Την ημερομηνία έκδοσης, σφραγίδες και υπο¬ 
γραφές των αρμοδίων οργάνων του Στρατολογικού 
Γ ραφείου. 

4. Εφόσον διαπιστώνεται ότι τα παραπάνω χρηματικά 
ποσά ή μέρος αυτών καταβλήθηκαν αχρεωστήτως, ακο¬ 
λουθείται η προβλεπόμενη διαδικασία περί επιστροφής 
αχρεωστήτως καταβληθέντων. 

Άρθρο 3 

Διοικητικές και ερμηνευτικές οδηγίες για την εφαρ¬ 
μογή της απόφασης αυτής, σε ότι αφορά διαδικασίες 
στρατολογικής φύσης, εκδίδονται, εφόσον απαιτηθεί, 
από τη Διεύθυνση Στρατολογικού του Γενικού Επιτε¬ 
λείου Εθνικής Αμυνας. 

Άρθρο 4 

Η απόφαση αυτή ισχύει από 1 Ιανουάριου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΑΝΤΩΝΙΟΣ ΜΠΕΣΑΣ ΙΩΑΝ. Δ. ΛΑΜΠΡΟΠΟΥΛΟΣ 
-♦- 

Αριθμ. 50840 (5) 

Έγκριση οικονομικής ενίσχυσης στην Ομοσπονδία 
Συλλόγων Νοσηλευτικών Ιδρυμάτων Ελλάδας. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ/τος 63/2005 (Φ.Ε.Κ. 986/Α') 
“Κωδικοποίηση της νομοθεσίας για την Κυβέρνηση και 
τα κυβερνητικά όργανα”. 

2. Τις διατάξεις του π. δ/τος 368/1989 (Φ.Ε.Κ. 163/Α') 
«Οργανισμός του Υπουργείου Εργασίας» όπως τροπο¬ 
ποιήθηκαν κα ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Φ.Ε.Κ. 513/Β') «Μεταβολή τίτλων Υπουργείων 
και καθορισμός της σειράς τάξης των Υπουργείων». 

4. Τις διατάξεις του ν. 6781/1977 (Φ.Ε.Κ. 246/Α' περί 
τροποποιήσεως και συμπληρώσεως των διατάξεων 
«περί Οργανισμού Εργατικής Εστίας και άλλων τινών 
διατάξεων». 

5. Τις διατάξεις του άρθρου 5 παρ. 1 εδαφ. β του ν. 
2224/1994 (Φ.Ε.Κ. 112/Α') «Ρύθμιση θεμάτων εργασίας, 
συνδικαλιστικών δικαιωμάτων, υγιεινής και ασφάλειας 
των εργαζομένων και οργάνωσης Υπουργείου Εργασίας 


και των εποπτευομένων από αυτό νομικών προσώπων 
πιπι άλλες διατάξεις». 

6. Το υπ’ αριθμ. 19086/5.12.2005 έγγραφο του ΟΈΈ. με 
το οποίο μας υποβλήθηκε απόσπασμα προκύπτει της 
υπ’ αριθμ. 66/23.11.2005 συνεδρίασης του Διοικητικού 
του Συμβουλίου. 

7. Το άρθρο 29 Α' του ν. 1556/1965. (Φ.Ε.Κ. 137 Α') που 
προστέθηκε με το άρθρο 27 του ν. 2081/1992, (Φ.Ε.Κ. 154/ 
Α') παραγρ. 2 του άρθρ. 1 του ν. 2469/1997, (Φ.Ε.Κ. 38/Α') 
και το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
ιου Ο.Ε.Ε.. για την οποία είχε εγγράφει πίστωση στον 
Κ.Α.Ε. 2522 του έτους 2005. Η δαπάνη αυτή δεν βαρύνει 
τον κρατικό προϋπολογισμό, αποφασίζουμε: 

Εγκρίνουμε την οικονομική ενίσχυση τριών χιλιάδων 
ευρώ (3.000,00 €) στην Ομοσπονδία Συλλόγων Νοση¬ 
λευτικών Ιδρυμάτων Ελλάδας, για κάλυψη δαπανών δι¬ 
οργάνωσης σεμιναρίων, για θέματα εργασίας, Υγιεινής 
και Ασφάλειας. 

Η καταβολή του ανωτέρω ποσού θα πραγματοποιηθεί 
μετά την υποβολή των σχετικών παραστατικών στοι¬ 
χείων εξόδων στον ΟΈΈ. 

Η δαπάνη αυτή βαρύνει τον Κ.Α.Ε. 2522 Δ' του προϋ¬ 
πολογισμού του ΟΈΈ. έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. οικ. 191849 (6) 

Παράταση του χρόνου λειτουργίας της Διοικητικής Επι¬ 
τροπής Αναγνώρισης Δικαιούχων Αποζημίωσης για 
την απαλλοτρίωση του κτήματος «ΠΑΤΗΜΑ ΔΗΜΟ- 
ΓΛΗ». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α-98. 

2. Τις διατάξεις του ν. 2224/1994 (ΦΕΚ 112/τ.Α'). 

3. Την υπ’ αριθμ. Υ1 απόφαση του Πρωθυπουργού «Με¬ 
ταβολή τίτλων Υπουργείων και καθορισμός της σειράς 
τάξης των Υπουργείων» (ΦΕΚ 513/10.3.2004). 

4. Τις διατάξεις του άρθρου 1 παρ. 9 του ν. 2819/2000 
«Ιδρυση Εταιρείας Ολυμπιακό Χωριό 2004 ΑΈ. κ.ά. δια¬ 
τάξεις» (ΦΕΚ 84/τ.Α'). 

5. Τις διατάξεις του άρθρου 13 παρ. 1 του ν. 3254/2004 
(ΦΕΚ 137/τ.Α'). 

6. Την υπ’ αριθμ. 137557/23.9.2003 (ΦΕΚ 1380/τ.Β/ 
26.9.2003) απόφαση του Υπουργού Δικαιοσύνης, όπως 
τροποποιήθηκε και ισχύει. 

7. Το υπ’ αριθμ. 42/9.12.2005 έγγραφο της επιτροπής 
του άρθρου 39 του ν. 3130/2003 (ΦΕΚ 76/τ.Α), με το οποίο 
ζητείται η παράταση του χρόνου λειτουργίας της. 

8. Τις υπ’ αριθμ. 191079/29.7.2004 (ΦΕΚ 1166/τ.Β/30.7.2004) 
και 191819/20.12.2004 (ΦΕΚ 956/τ.Β/31.12.2004) και 190807/ 
2005 (ΦΕΚ 948τ.Β) αποφάσεις του Υπουργού Απασχό- 

λησης και Κοινωνικής Προστασίας, περί παράτασης του 
χρόνου λειτουργίας της Διοικητικής Επιτροπής. 

9. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Την παράταση μέχρν 30.6.2006 του χρόνου λειτουρ¬ 
γίας της συσταθείσης με το άρθρο 39 του ν. 3130/2003 
Διοικητικής Επιτροπής για την αναγνώριση δικαιούχων 
αποζημίωσης για την απαλλοτρίωση του κτήματος 
«ΠΑΤΗΜΑ ΔΗΜΟΓΛΗ», προκειμένου να ολοκληρώσει 
το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 73105/6558 (7) 

Ορισμός Εκπροσώπου του Ελληνικού Δημοσίου Διευθύ- 
νοντος Συμβούλου και μέλους στο Διοικητικό Συμ¬ 
βούλιο της Ανώνυμης Εταιρείας με την Επωνυμία 
«Εταιρεία Θερμικών Λεωφορείων (Ε.ΘΕ.Λ. Α.Ε.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του ν. 2414/1996 « Εκσυγχρονισμός των Δημοσί¬ 
ων Επιχειρήσεων και Οργανισμών και άλλες διατάξεις» 
(ΑΊ35), όπως τροποποιήθηκε. 

β) Του άρθρου 4 του ν. 2669/1998 «Οργάνωση και λει¬ 
τουργία των Αστικών Συγκοινωνιών Αθηνών και Περι¬ 
χώρων» (Α'283). 

γ) Του άρθρου 6 του ν. 2839/2000 «Ρυθμίσεις θεμάτων 
του Υπουργείου Εσωτερικών Δημόσιας Διοίκησης και 
Αποκέντρωσης και άλλες διατάξεις» (Α' 196). 

δ) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητι¬ 
κά Οργανα» (Α' 98). 

2. Την υπ’ αριθμ. 40131/4509/27.12.1996 απόφαση των 
Υπουργών Εθνικής Οικονομίας και Οικονομικών και 
Μεταφορών και Επικοινωνιών Έγκριση των τροπο¬ 
ποιήσεων του καταστατικού της Ανώνυμης Εταιρεί¬ 
ας με την επωνυμία « Ανώνυμη Συγκοινωνιακή Εται¬ 
ρεία θερμικών Λεωφορείων Ε.ΘΕ.Λ. Α.Ε.», όπως τρο¬ 
ποποιήθηκε και ισχύει. 

3. Την υπ’ αριθμ. 44072/4427/29.7.2002 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών «Ορισμός εκπροσώπων του Δημοσίου 
στο Διοικητικό Συμβούλιο της Εταιρείας Θερμικών Λε¬ 
ωφορείων ( Ε.ΘΕ.Λ. Α.Ε.) ( Β' 971 ) όπως τροποποιήθη¬ 
κε με τις υπ’ αριθμ. 16494/1782/15.4.2004 (Β' 577), 28705/ 
2967/17.5.2004 (Β' 733) και 45768/4619/3.8.2004 (Β'1196), 
όμοιες αποφάσεις. 

4. Την υπ’ αριθμ. 64182/5755/2.11.2005 απόφαση των 
Υπουργών Οικονομίας και Οικονομικών και Μεταφο¬ 
ρών και Επικοινωνιών «Αποδοχή παραίτησης εκπροσώ¬ 
που του Ελληνικού Δημοσίου - Δ/ντος Συμβούλου στο 
Δ. Σ. της Εταιρείας Θερμικών Λεωφορείων ( Ε.ΘΕ.Λ. 


Α.Ε.) και ορισμός νέου εκπροσώπου του Ελληνικού Δη¬ 
μοσίου» (Β' 1520). 

5. Την υπ’ αριθμ. οικ. 64103/5734/2.11.2005 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών « Προκήρυξη της θέσης του Δ/ντος 
Συμβούλου της Α.Ε. Εταιρεία Θερμικών Λεωφορείων 
Ε.ΘΕ.Λ.» (τ. παρ. 220/2005). 

6. Την υπ’ αριθμ. 18674/4176/26.3.2004 απόφαση του 
Πρωθυπουργού και του Υπουργού Μεταφορών και Επι¬ 
κοινωνιών « Ανάθεση αρμοδιοτήτων του Υπουργού Με¬ 
ταφορών και Επικοινωνιών στον Υφυπουργό Μεταφορών 
και Επικοινωνιών» (Β' 535). 

7. Την ανάγκη ορισμού Διευθύνοντος Συμβούλου στην 
Ε.ΘΕ.Λ Α.Ε., για την εύρυθμη λειτουργία της. 

8. Το υπ’ αριθμ. 3025/14.12.2005 έγγραφο της Βουλής 
των Ελλήνων με το οποίο μας διαβιβάζεται η έκθεση 
της Επιτροπής Δημοσίων Επιχειρήσεων,Τραπεζών και 
Οργανισμών κοινής ωφελείας του άρθρου 49Α του Κα¬ 
νονισμού της Βουλής, για τη θέση του Διευθύνοντος 
Συμβούλου της Ε.ΘΕ.Λ Α.Ε. 

9. Το γεγονός ότι από τις διατάξεις της απόφασης 
αυτής δεν προκαλείται επί πλέον δαπάνη σε βάρος του 
προϋπολογισμού της ΕΘΕΛ Α.Ε., αποφασίζουμε: 

1. Ορίζουμε, εκπρόσωπο του Ελληνικού Δημοσίου - μέ¬ 
λος στο Διοικητικό Συμβούλιο της Εταιρείας Θερμικών 
Λεωφορείων ( Ε.ΘΕ.Λ Α.Ε.), για πέντε ( 5) έτη, τον Σακκά 
Μιχαήλ, ως Διευθύνοντα Σύμβουλο. 

2. Η παρ. 2 του αποφασιστικού της υπ’ αριθμ. 64182/ 
5755/2.11.2005 απόφασης, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2005 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓ. ΑΛΟΓΟΣΚΟΥΦΗΣ ΜΙΧΑΛΗΣ Κ. ΛΙΑΠΗΣ 

-♦- 

Αριθμ. οικ. 64991/7039 (8) 

Μέτρα περιορισμού κυκλοφορίας φορτηγών αυτοκινή¬ 
των σε τμήματα των Εθνικών Οδών κατά τη διάρ¬ 
κεια του έτους 2006. 

ΟΙ ΥΠΟΥΡΓΟΙ 

ΠΕΡΙΒ/ΝΤΟΣ- ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 52, παρ. 8, του ν. 2696/1999 
(Α’57) «Κύρωση του Κώδικα Οδικής Κυκλοφορίας». 

2. Την ανάγκη, για την επιβολή περιοριστικών μέτρων 
στην κυκλοφορία φορτηγώναυτοκινήτων σε τμήματα των 
Εθνικών οδών, σε όλη την Επικράτεια και κατά τις ημέρες 
και ώρες του έτους που αναμένονται μεγάλες κυκλοφορια- 
κές αιχμές, με στόχο την βελτίωση της οδικής κυκλοφορίας 
και ασφάλειας, την καλύτερη διαχείριση της κυκλοφορίας, 
την μείωση των κυκλοφοριακών προβλημάτων, καθώς και 
την περιστολή των τροχαίων ατυχημάτων. 

3. Το γεγονός ότι επιβάλλεται η θέσπιση εξαίρεσης 
από τους πιο πάνω περιορισμούς για τα οχήματα οδικής 
βοήθειας και ορισμένες άλλες κατηγορίες φορτηγών 
αυτοκινήτων. 

4. Τις διατάξεις του άρθρου 29Α στο ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως αυτό 
προστέθηκε με τις διατάξεις του άρθρου 27 του ν.2081/ 
1992 (Α' 154) και αντικαταστάθηκε με τις διατάξεις του 
άρθρου 1 παρ. 2 του ν. 2469/1997 (Α' 38). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Απαγορεύεται η κυκλοφορία όλων των φορτηγών 
αυτοκινήτων ωφελίμου φορτίου άνω του 1,5 τόνου στα 
τμήματα των εθνικών οδών και κατά τις ημέρες και ώρες 
που ακολουθούν, ως εξής: 

Α. ΑΠΑΓΟΡΕΥΣΕΙΣ ΚΥΚΛΟΦΟΡΙΑΣ ΦΟΡΤΗΓΩΝ ΑΥΤΟ¬ 
ΚΙΝΗΤΩΝ ΚΑΤΑ ΔΙΑΔΡΟΜΗ 

Α1. Απαγορεύσεις στο ρεύμα εξόδου από τα Αστικά 
Κέντρα 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου - Πατρών, από τα Διόδια 
Ελευσίνας μέχρι τον κόμβο του Ρίου. 

2. Στη Ν.Ε.Ο. Αθηνών - Θεσσαλονίκης, από τον κόμβο 
Αγ. Στεφάνου (Κρυονέρι) μέχρι τη διασταύρωση του 
Μπράλου, από τον κόμβο Λαμίας μέχρι τον κόμβο Ραχών 
Φθιώτιδας και από τη Λάρισα (χ.θ. 371+400) μέχρι την 
κάτω διάβαση περιοχής Σκοτίνας (χ.θ.410). 

3. Στην εθνική οδό Θεσσαλονίκης - Καβάλας, από το 
11° χιλιομ. μέχρι τη γέφυρα Στρυμόνα. 

4. Στην εθνική οδό Θεσσαλονίκης - Ν. Μουδανιών από 
την αερογέφυρα Ρυσίου μέχρι το 34° χιλιομ. 

5. Στην εθνική οδό Σχηματαρίου - Χαλκίδας, από τη 
διασταύρωση της με τη Ν.Ε.Ο Αθηνών - Θεσσαλονίκης 
μέχρι την υψηλή γέφυρα Χαλκίδας (χ.θ. 12+300) ώρας. 

6. Στην επαρχιακή οδό Λαγκαδά - Ρεντίνας από το 
χωριό Νυμφόπετρα μέχρι τη διασταύρωση Ρεντίνας. 

Α2. Απαγορεύσεις στο ρεύμα εισόδου στα Αστικά 
Κέντρα. 

1. Στη Ν.Ε.Ο. και στην Π.Ε.Ο. Πατρών - Κορίνθου - 
Αθηνών, από τον κόμβο του Ρίου μέχρι τα Διόδια της 
Ελευσίνας. 

2. Στη Ν.Ε.Ο. Θεσσαλονίκης - Αθηνών, στο ρεύμα προς 
Αθήνα, από την κάτω διάβαση περιοχής Σκοτίνας (χ.θ. 
410) μέχρι τη Λάρισα (χ.θ.371+400), από τον κόμβο Ραχών 
Φθιώτιδας μέχρι τον κόμβο Λαμίας και από τη διασταύ¬ 
ρωση του Μπράλου μέχρι τον κόμβο Αγίου Στεφάνου 
(Κρυονέρι). 

3. Στην εθνική οδό Καβάλας - Θεσσαλονίκης από τη 
γέφυρα Στρυμόνα μέχρι το 11° χιλιομ. 

4. Στην εθνική οδό Ν. Μουδανιών - Θεσσαλονίκης από 
το 34° χιλιομ. μέχρι την αερογέφυρα Ρυσίου. 

5. Στην εθνική οδό Χαλκίδας - Σχηματαρίου, από την 
υψηλή γέφυρα Χαλκίδας (χ.θ. 12+300) μέχρι τη διασταύ¬ 
ρωση της με τη Ν.Ε.Ο Αθηνών - Θεσσαλονίκης. 

6. Στην επαρχιακή οδό Ρεντίνας - Λαγκαδά από τη 
διασταύρωση Ρεντίνας μέχρι το χωριό Νυμφόπετρα. 

Β. ΗΜΕΡΟΜΗΝΙΕΣ ΚΑΙ ΩΡΕΣ ΑΠΑΓΟΡΕΥΣΗΣ 

Β1. Απαγορεύσεις κατά τη διάρκεια της χειμερι¬ 
νής περιόδου από 1/1/06 -31/5/06 και από 1.10.2006 - 
31.12.2006. 

Καθ’ όλη τη διάρκεια της χειμερινής περιόδου και 
με την επιφύλαξη των απαγορεύσεων κατά τις ημέρες 
των εορτών των επομένων Κεφαλαίων Β3 έως Β7, κάθε 
Παρασκευή για το ρεύμα εξόδου και από 16:00 έως 
21:00 ώρας, θα ισχύουν οι απαγορεύσεις του Κεφαλαί¬ 
ου ΑΙ και κάθε Κυριακή για το ρεύμα εισόδου και από 


15:00 έως 22:00 ώρας θα ισχύουν οι απαγορεύσεις του 
Κεφαλαίου Α2. 

Β2. Απαγορεύσεις κατά τη διάρκεια της θερινής πε¬ 
ριόδου από 1.6.2006 - 30.9.2006. 

Καθ’ όλη τη διάρκεια της θερινής περιόδου και με την 
επιφύλαξη των απαγορεύσεων κατά τις ημέρες των 
εορτών των επομένων Κεφαλαίων Β3 έως Β7, κάθε Πα¬ 
ρασκευή για το ρεύμα εξόδου και από 15:00 έως 22:00 
ώρας, θα ισχύουν οι απαγορεύσεις του Κεφαλαίου ΑΙ 
και κάθε Κυριακή για το ρεύμα εισόδου και από 15:00 
έως 23:00 ώρας, θα ισχύουν οι απαγορεύσεις του Κε¬ 
φαλαίου Α2. 

Β3. Απαγορεύσεις κατά την περίοδο των εορτών των 
Χριστουγέννων, της Πρωτοχρονιάς και των Θεοφάνι¬ 
ων: 

(α) Την Παρασκευή 23 Δεκεμβρίου 2005, την Παρα¬ 
σκευή 30 Δεκεμβρίου 2005, την Πέμπτη 5 Ιανουάριου 
2006 και την Παρασκευή 6 Ιανουάριου 2006, για το 
ρεύμα εξόδου και από 15:00 έως 21:00 ώρας, θα ισχύουν 
οι απαγορεύσεις του Κεφαλαίου ΑΙ. 

(β) Την Δευτέρα 26 Δεκεμβρίου 2005, την Κυριακή 1 
Ιανουάριου 2006 και την Κυριακή 8 Ιανουάριου 2006, 
για το ρεύμα εισόδου και από 15:00 έως 23:00 ώρας, θα 
ισχύουν οι απαγορεύσεις του Κεφαλαίου Α2. 

Β4. Κατά το τριήμερο της Καθαρής Δευτέρας: 

(α) Την Παρασκευή 3 Μαρτίου 2006, για το ρεύμα 
εξόδου και από 15:00 έως 22:00 ώρας, θα ισχύσουν οι 
απαγορεύσεις του Κεφαλαίου ΑΙ. (β) Τη Δευτέρα 6 Μαρ¬ 
τίου 2006, για το ρεύμα εισόδου και από 15:00 έως 23:00 
ώρας, θα ισχύουν οι απαγορεύσεις του Κεφαλαίου Α2. 
(γ) Την Κυριακή 5 Μαρτίου 2006 δεν θα ισχύουν απα¬ 
γορεύσεις. 

Β5. Κατά την περίοδο των εορτών του Πάσχα: 

(α) Τη Μεγάλη Πέμπτη 20 Απριλίου 2006 για το ρεύμα 
εξόδου και από 15:00 έως 22:00 ώρας και τη Μ. Παρα¬ 
σκευή 21 Απριλίου 2006 για το ρεύμα εξόδου και από 
08:00 έως 13:00 ώρας, θα ισχύουν οι απαγορεύσεις του 
Κεφαλαίου ΑΙ. 

(β) Τη Δευτέρα 24 Απριλίου 2006 και τη Δευτέρα 1 Μαί- 
ου 2006, για το ρεύμα εισόδου και από 15:00 έως 23:00 
ώρας, θα ισχύουν οι απαγορεύσεις του Κεφαλαίου Α2. 

(γ) Την Κυριακή 23 Απριλίου και την Κυριακή 30 Απρι¬ 
λίου 2006 δεν θα ισχύσουν απαγορεύσεις. 

Β6. Κατά το τριήμερο του Αγίου Πνεύματος: 

(α) Την Παρασκευή 9 Ιουνίου 2006, για το ρεύμα εξό¬ 
δου και από 15:00 έως 22:00 ώρας, θα ισχύσουν οι απα¬ 
γορεύσεις του Κεφαλαίου ΑΙ. 

(β) Τη Δευτέρα 12 Ιουνίου 2006, για το ρεύμα εισόδου 
και από 15:00 έως 23:00 ώρας, θα ισχύουν οι απαγορεύ¬ 
σεις του Κεφαλαίου Α2. 

(γ) Την Κυριακή 11 Ιουνίου 2006 δεν θα ισχύσουν απα¬ 
γορεύσεις. 

Β7. Κατά τον εορτασμό του Δεκαπενταύγουστου: 

(α) Την Παρασκευή 11 Αυγούστου 2006, για το ρεύμα 
εξόδου και από 15:00 έως 22:00 ώρας, θα ισχύσουν οι 
απαγορεύσεις του Κεφαλαίου ΑΙ. 

(β) Την Κυριακή 13 Αυγούστου 2006 και την Τρίτη 15 
Αυγούστου 2006, για το ρεύμα εισόδου και από 15:00 
έως 23:00 ώρας, θα ισχύσουν οι απαγορεύσεις του Κε¬ 
φαλαίου. Α2. Γ. ΕΞΑΙΡΕΣΕΙΣ ΑΠΟ ΤΙΣ ΑΠΑΓΟΡΕΥΣΕΙΣ 
ΚΥΚΛΟΦΟΡΙΑΣ 

Εξαιρούνται της απαγόρευσης κυκλοφορίας: 

(α) τα οχήματα Οδικής Βοήθειας τα φορτηγά αυτοκί- 

νητα των ΕΛΤΑ, τα φορτηγά αυτοκίνητα των εταιρει¬ 
ών διανομής Τύπου, τα φορτηγά αυτοκίνητα που με¬ 
ταφέρουν ζώντα ζώα, παστεριωμένο γάλα, νωπά ψά¬ 
ρια και κρέας, 

(β) τα φορτηγά αυτοκίνητα μεταφοράς νερού (υδρο¬ 
φόρα) όταν αυτά κινούνται για την αντιμετώπιση δα¬ 
σικών πυρκαγιών, 

(γ) τα φορτηγά αυτοκίνητα που μεταφέρουν νωπά 
οπωροκηπευτικά προϊόντα στο τμήμα Κόρινθος (Εξα- 
μίλια) - Ρίο της Ν.Ε.Ο.Α.Κ., στο ρεύμα εξόδου, 

(δ) τα βυτιοφόρο υγρών καυσίμων, και όσον αφορά 
στο ρεύμα εξόδου, μόνο για το τμήμα από διασταύρω¬ 
ση Ρεντίνας μέχρι τη γέφυρα Στρυμώνα, στην Εθνική 
Οδό Θεσσαλονίκης - Καβάλας. 

2. Οι παραβάτες της παρούσας τιμωρούνται σύμφωνα 
με τις διατάξεις της παρ. 8 του άρθρου 52 του Κώδικα 
Οδικής Κυκλοφορίας (ν. 2696/99, ΦΕΚ 57 Κ), όπως αυτές 
ισχύουν. 

3. Η παρούσα απόφαση ανανεώνεται κάθε έτος, μόνο 
για την προσαρμογή των ημερών των κινητών εορ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓ. ΣΟΥΦΛΙΑΣ ΜΙΧΑΛΗΣ ΛΙΑΠΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓ. ΒΟΥΛΓΑΡΑΚΗΣ 
-♦- 

Αριθμ. 15709 (9) 

Υπερωριακή απασχόληση προσωπικού του Υπουργεί¬ 
ου Τουριστικής Ανάπτυξης για το έτος 2006. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α. μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» ΦΕΚ 297/Α/23.12.2003. 

2. Το π.δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

3. Το π.δ. 123/18.4.2004 «Διορισμός Υπουργού, Αναπλ. 
Υπουργού και Υφυπουργών» (ΦΕΚ 86/Α/18.4.2004). 

4. Την υπ’ αριθμ. 1153/20.4.2004 απόφαση του Πρωθυπουρ¬ 
γού και Υπουργού Τουρισμού με «Ανάθεση αρμοδιοτήτων 
στον Υφυπουργό Τουρισμού» (ΦΕΚ 591/Β/21.4.2004). 

5. Το γεγονός ότι ανά την Επικράτεια λειτουργούν 
εννέα επιχειρήσεις Καζίνο, τα οποία λειτουργούν όλες 
τις ημέρες της εβδομάδας και του έτους σε εικοσιτε¬ 
τράωρη βάση ώστε να παρουσιάζονται ανάγκες υπε- 
ρωριακής απασχόλησης και απασχόλησης κατά τις νυ¬ 
κτερινές ώρες καθώς και τις Κυριακές και αργίες του 
προσωπικού της Διεύθυνσης Καζίνο του Υπουργείου 
Τουριστικής Ανάπτυξης, που ασκεί έλεγχο στις εν λόγω 
επιχειρήσεις, καθώς και το γεγονός της έλλειψης προ¬ 
σωπικού των υπηρεσιών του Υπουργείου ειδικά κατόπιν 
των αυξημένων αρμοδιοτήτων που προκύπτουν από τη 


ψήφιση του ν. 3270/2004 «αρμοδιότητες του Υπουργείου 
Τουριστικής Ανάπτυξης». 

6. Το γεγονός ότι η δαπάνη που θα προκληθεί από την 
παρούσα απόφαση ανέρχεται στο ποσό των 1.000.000,00 
ευρώ (κα 0511) και 650.000,00 (κα 0512) στους οποίους 
υπάρχει εγγεγραμμένη πίστωση ευρώ 1.100.000,00 και 
700.000,00 αντίστοιχα στον τακτικό προϋπολογισμό 
Υπουργείου Τουρισμού, αποφασίζουμε: 

Εγκρίνουμε την υπερωριακή απασχόληση από 1.1.2006 
έως και 31.12.2006 του προσωπικού του Υπουργείου 
Τουριστικής Ανάπτυξης, καθώς και τη νυκτερινή απα¬ 
σχόληση προς συμπλήρωση του νομίμου υποχρεωτικού 
εβδομαδιαίου ωραρίου, ως εξής : 

Α. ΥΠΕΡΩΡΙΑΚΗ ΑΠΑΣΧΟΛΗΣΗ (Από 1.1.2006 έως 
31.12.2006), για εξήντα (60) ώρες απλές απογευματινές, 
δέκα έξι (16) ώρες νυχτερινής υπερωριακής απασχό¬ 
λησης και δέκα έξι (16) ώρες υπερωριακές Κυριακών & 
εξαιρέσιμων, κατά μήνα και κατ’ άτομο. 

1. Για έντεκα (11) μονίμους υπαλλήλους του Υπουργεί¬ 
ου Τουριστικής Ανάπτυξης, που αμείβεται με το ενιαίο 
μισθολόγιο και υπηρετούν στη Διεύθυνση Καζίνο, για 
επτά χιλιάδες εννιακόσιες είκοσι (7.920) ώρες απλές 
απογευματινές, για δύο χιλιάδες εκατόν δώδεκα (2.112) 
ώρες νυχτερινής απασχόλησης και δύο χιλιάδες εκατόν 
δώδεκα (2.112) ώρες υπερωριακής απασχόλησης κατά 
τις Κυριακές και εξαιρέσιμες ημέρες. 

2. Γ ια είκοσι (20) μονίμους υπαλλήλους αποσπασμέ¬ 
νους από τον Ε.ΟΤ. στο Υπουργείο Τουριστικής Ανάπτυ¬ 
ξης, οι οποίοι αμείβονται με το ενιαίο μισθολόγιο και 
υπηρετούν στην Διεύθυνση Καζίνο, για δέκα τέσσερις 
χιλιάδες τετρακόσιες (14.400) ώρες απλές απογευματι¬ 
νές, για τρεις χιλιάδες οκτακόσιες σαράντα (3.840) ώρες 
νυχτερινής απασχόλησης και τρεις χιλιάδες οκτακόσιες 
σαράντα (3.840) ώρες υπερωριακής απασχόλησης κατά 
τις Κυριακές και εξαιρέσιμες ημέρες. 

3. Γ ια δέκα τρεις (13) μονίμους υπαλλήλους, αποσπα¬ 
σμένους από τις Γ ενικές Γ ραμματείες του Υπουργείου 
Ανάπτυξης, από το Υπουργείο Δικαιοσύνης, από την 
Περιφέρεια Ιονίων Νήσων και το Δήμο Βούλας, στο 
Υπουργείο Τουριστικής Ανάπτυξης, οι οποίοι αμείβονται 
με το ενιαίο μισθολόγιο και υπηρετούν στην Διεύθυνση 
Καζίνο, για εννέα χιλιάδες τριακόσιες εξήντα (9.360) 
ώρες απλές απογευματινές, για δύο χιλιάδες τετρακό¬ 
σιες ενενήντα έξι (2.496) ώρες νυχτερινής απασχόλησης 
και δύο χιλιάδες τετρακόσιες ενενήντα έξι (2.496) ώρες 
υπερωριακής απασχόλησης κατά τις Κυριακές και εξαι¬ 
ρέσιμες ημέρες. 

4. Γ ια δέκα εννέα (19) υπαλλήλους με σχέση εργασίας 
Ιδιωτικού Δικαίου Αορίστου Χρόνου του Υπουργείου 
Τουριστικής Ανάπτυξης και ένα (1) υπάλληλο Αορίστου 
Χρόνου του Ε.Ο.Τ. με παράλληλη άσκηση καθηκόντων 
στο Υπουργείο Τουριστικής Ανάπτυξης, οι οποίοι αμεί¬ 
βονται με το ενιαίο μισθολόγιο και υπηρετούν στην Δι¬ 
εύθυνση Καζίνο, για τρεις χιλιάδες οκτακόσιες σαράντα 
(3.840) ώρες νυχτερινής πασχόλησης και τρεις χιλιάδες 
οκτακόσιες σαράντα (3.840) ώρες υπερωριακής απασχό¬ 
λησης κατά τις Κυριακές και εξαιρέσιμες ημέρες. 

5. Για ένα (1) υπάλληλο με σχέση εργασίας Ιδιωτι¬ 
κού Δικαίου Αορίστου Χρόνου, αποσπασμένο από τον 
Ο.Τ.Ε.Κ. στο Υπουργείο ΤουριστικήςΑνάπτυξης και έναν 
(1) υπάλληλο αποσπασμένο από το Υπουργείο Δικαιο¬ 
σύνης, οι οποίοι αμείβονται με το ενιαίο μισθολόγιο και 
υπηρετούν στην Διεύθυνση Καζίνο, για εκατόν ενενήντα 

δύο (192) ώρες νυχτερινής απασχόλησης και εκατόν 
ενενήντα δύο (192) ώρες υπερωριακής απασχόλησης 
κατά τις Κυριακές και εξαιρέσιμες ημέρες, ο καθένας. 

6. Για ένα (1) υπάλληλο με σχέση εργασίας Ιδιωτι¬ 
κού Δικαίου Αορίστου Χρόνου, αποσπασμένο από τον 
Ε.Ο.Τ., στο Υπουργείο Τουριστικής Ανάπτυξης, ο οποίος 
αμείβεται με το ενιαίο μισθολόγιο και υπηρετεί στην 
Διεύθυνση Καζίνο, για εκατόν ενενήντα δύο (192) ώρες 
νυχτερινής απασχόλησης και εκατόν ενενήντα δύο (192) 
ώρες υπερωριακής απασχόλησης κατά τις Κυριακές και 
εξαιρέσιμες ημέρες. 

7. Για έναν (1) μόνιμο υπάλληλο αποσπασμένο από 
τον Ε.Ο.Τ. που αμείβεται με το ενιαίο μισθολόγιο και 
υπηρετεί στη Διεύθυνση Καζίνο για επτακόσιες είκοσι 
(720) ώρες απλές απογευματινές, για εκατόν ενενήντα 
δύο (192) ώρες νυκτερινής απασχόλησης και εκατόν 
ενενήντα δύο (192) ώρες υπερωριακής απασχόλησης 
Κυριακών και εξαιρέσιμων. 

8. Γ ια έναν (1) υπάλληλο με σχέση εργασίας ιδιωτικού 
δικαίου αορίστου χρόνου, αποσπασμένο από τον Ε.Ο.Τ. 
στο Υπουργείο, ο οποίος αμείβεται με το ενιαίο μισθο¬ 
λόγιο και υπηρετεί στη Διεύθυνση Καζίνο για εκατόν 
ενενήντα δύο (192) ώρες νυκτερινής απασχόλησης και 
εκατόν ενενήντα δύο (192) υπερωριακής απασχόλησης 
Κυριακών και εξαιρέσιμων. 

Β. ΝΥΧΤΕΡΙΝΗ ΑΠΑΣΧΟΛΗΣΗ ΠΡΟΣ ΣΥΜΠΛΗΡΩΣΗ 
ΤΟΥ ΝΟΜΙΜΟΥ ΥΠΟΧΡΕΩΤΙΚΟΥ ΕΒΔΟΜΑΔΙΑΙΟΥ ΩΡΑ¬ 
ΡΙΟΥ (Από 1.1.2006 έως 31.12.2006), για ογδόντα (80) ώρες 
απλές νυχτερινές και πενήντα (50) ώρες νυχτερινές κατά 
τις Κυριακές & εξαιρέσιμες, κατά μήνα και κατ’ άτομο. 

1. Για έντεκα (11) μονίμους υπαλλήλους του Υπουργείου 
Τουριστικής Ανάπτυξης, οι οποίοι αμείβονται με το ενι¬ 
αίο μισθολόγιο και υπηρετούν στην Διεύθυνση Καζίνο, 
για δέκα χιλιάδες πεντακόσιες εξήντα (10.560) ώρες 
απλές νυχτερινές και έξι χιλιάδες εξακόσιες (6.600) 
ώρες νυχτερινές κατά τις Κυριακές και εξαιρέσιμες 
ημέρες. 

2. Γ ια είκοσι (20) μονίμους υπαλλήλους του Ε.Ο.Τ. με 
παράλληλη άσκηση καθηκόντων και στο Υπουργείο 
Τουριστικής Ανάπτυξης, που αμείβονται με το ενιαίο 
μισθολόγιο και υπηρετούν στην Διεύθυνση Καζίνο, για 

δέκα εννέα χιλιάδες διακόσιες (19.200) ώρες απλές νυ¬ 
χτερινές και δώδεκα χιλιάδες (12.000) ώρες νυχτερινές 
κατά τις Κυριακές και εξαιρέσιμες ημέρες. 

3. Γ ια δέκα τρεις (13) μονίμους υπαλλήλους αποσπα¬ 
σμένους από τις Γ ενικές Γ ραμματείες του Υπουργείου 
Ανάπτυξης, από το Υπουργείο Δικαιοσύνης, από την 
Περιφέρεια Ιονίων Νήσων και από το Δήμο Βούλας, οι 
οποίοι αμείβονται με το ενιαίο μισθολόγιο και υπηρε¬ 
τούν στην Διεύθυνση Καζίνο, για δώδεκα χιλιάδες τε¬ 
τρακόσιες ογδόντα (12.480) ώρες απλές νυχτερινές και 
επτά χιλιάδες οκτακόσιες (7.800) ώρες νυχτερινές κατά 
τις Κυριακές και εξαιρέσιμες ημέρες. 


4. Γ ια δέκα εννέα (19) υπαλλήλους με σχέση εργασίας 
Ιδιωτικού Δικαίου Αορίστου Χρόνου και ένα (1) υπάλλη¬ 
λο αορίστου χρόνου του Ε.Ο.Τ. με παράλληλη άσκηση 
καθηκόντων και στο Υπουργείο Τουριστικής Ανάπτυξης, 
οι οποίοι αμείβονται με το ενιαίο μισθολόγιο και υπη¬ 
ρετούν στην Διεύθυνση Καζίνο, για δέκα εννέα χιλιάδες 
διακόσιες (19.200) ώρες απλές νυχτερινές και δώδεκα 
χιλιάδες (12.000) ώρες νυχτερινές κατά τις Κυριακές και 
εξαιρέσιμες ημέρες. 

5. Για ένα (1) υπάλληλο με σχέση εργασίας Ιδιωτι¬ 
κού Δικαίου Αορίστου Χρόνου, αποσπασμένο από τον 
Ο.Τ.ΕΚ. στο Υπουργείο Τουριστικής Ανάπτυξης και έναν 
(1) υπάλληλο αποσπασμένο από το Υπουργείο Δικαι¬ 
οσύνης, οι οποίοι αμείβονται με το ενιαίο μισθολόγιο 
και υπηρετούν στην Διεύθυνση Καζίνο, για εννιακόσιες 
εξήντα (960) ώρες απλές νυχτερινές και για εξακόσιες 
(600) ώρες νυχτερινές κατά τις Κυριακές και εξαιρέσιμες 
ημέρες, ο καθένας. 

6. Για ένα (1) υπάλληλο με σχέση εργασίας Ιδιωτι¬ 
κού Δικαίου Αορίστου Χρόνου, αποσπασμένο από τον 
Ε.Ο.Τ., στο Υπουργείο Τουριστικής Ανάπτυξης, ο οποίος 
αμείβεται με το ενιαίο μισθολόγιο και υπηρετεί στην 
Διεύθυνση Καζίνο, για εννιακόσιες εξήντα (960) ώρες 
απλές νυχτερινές και για εξακόσιες (600) ώρες νυχτε¬ 
ρινές κατά τις Κυριακές και εξαιρέσιμες ημέρες. 

7. Για έναν (1) μόνιμο υπάλληλο αποσπασμένο από 
τον Ε.Ο.Τ. στο Υπουργείο, ο οποίος αμείβεται με το 
ενιαίο μισθολόγιο και υπηρετεί στη Διεύθυνση Καζίνο 
για εννιακόσιες εξήντα (960) ώρες απλές νυκτερινές 
και για εξακόσιες (600) ώρες νυκτερινές Κυριακών και 
εξαιρέσιμων. 

8. Για έναν (1) υπάλληλο με σχέση εργασίας ιδιωτικού δι¬ 
καίου αορίστου χρόνου, αποσπασμένο από τον Ε.Ο.Τ. στο 
Υπουργείο, ο οποίος αμείβεται με το ενιαίο μισθολόγιο 
και υπηρετεί στη Διεύθυνση Καζίνο, για εννιακόσιες εξή¬ 
ντα (960) ώρες απλές νυκτερινές και για εξακόσιες (600) 
ώρες νυκτερινές κατά τις Κυριακές και εξαιρέσιμες. 

Εγκρίνουμε από 1.1.2006 έως και 31.12.2006 εξήντα (60) 
ώρες υπερωριακής απογευματινής απασχόλησης κατά 
μήνα για τον καθένα από τους κατωτέρω υπαλλήλους 
του Υπουργείου Τουριστικής Ανάπτυξης, ως εξής: 

• Για εξήντα (60) μονίμους υπαλλήλους του Υπουρ¬ 
γείου Τουριστικής Ανάπτυξης. 

• Για εξήντα πέντε (65) μονίμους υπαλλήλους αποσπα¬ 
σμένους στο Υπουργείο Τουριστικής Ανάπτυξης 

• Για τέσσερις (4) μονίμους υπαλλήλους με παράλ¬ 
ληλη άσκηση καθηκόντων στο Υπουργείο Τουριστικής 
Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2005 

Ο ΥΦΥΠΟΥΡΓΟΣ 

Α. ΛΙΑΣΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




